HAAPSALU LINNAVOLIKOGU
NELJANDA KOOSSEISU

M Ä Ä R U S

Haapsalu							30. mai 2003 nr 13

Haljastuse likvideerimise korra 
Haapsalu linnas kinnitamine

Juhindudes Kohaliku omavalitsuse korralduse seaduse § 6 lg 1, lg 3 p 2, § 23, Haapsalu põhimääruse § 62 ja Haldusmenetluse seadusest Haapsalu Linnavolikogu m ä ä r a b:

1.	Kinnitada “Haljastuse likvideerimise kord Haapsalu linnas“ (lisa).

2.	Linnavolikogu kantseleil:
2.1	avalikustada määrus väljapanekuga linnavolikogu kantseleis;
2.2	koostöös linnavalitsuse avalike suhete ja infotehnoloogiaosakonnaga panna määrus välja Haapsalu Linnavalitsuse veebilehel;
2.3	saata määrus avaldamiseks Riigikantseleile;
2.4	saata määrus õiguskantslerile.

3.	Määrus jõustub kolmandal päeval peale avalikustamist.

4.	Määruse peale võib esitada halduskaebuse Tallinna Halduskohtule Halduskohtumenet-luseseadustikus sätestatud korras 30 päeva jooksul määruse jõustumisest.

Arder Väli
Volikogu aseesimees

LISA 
Haapsalu Linnavolikogu 30.05.2003 määrusele nr 13

HALJASTUSE LIKVIDEERIMISE KORD 
HAAPSALU LINNAS

I ÜLDSÄTTED
1.1	Käesolev kord sätestab Haapsalu linna haldusterritooriumil kasvava puu ja linna avaliku kasutusega maa-alal kasvava põõsa, muru või rajatud lillepeenra likvideerimiseks loa andmise ja haljastuse taastamiseks taastamistasu arvutamise alused ja maksmise korra. Käesoleva korra mõistes käsitletakse puuna kasvavat puud, mille rinnasdiameeter (tüve läbimõõt 1,3 meetri kõrguselt) on vähemalt 5 sentimeetrit.
1.2 Igasugune raie linnas (v.a viljapuud, põõsad, hekid) võib toimuda ainult raieloa alusel. Põõsa, muru või lillepeenra likvideerimiseks väljastatakse likvideerimisluba.
1.3 Käesolev kord ei kehti metsakorraldusega korraldatud metsa ja selle territooriumi kohta ega kehtivas korras välja antud ehitusloa järgi mahavõetavate puude kohta.
1.4 Käesolev kord on kohustuslik kõikidele juriidilistele ning füüsilistest isikutest maaomanikele ja –kasutajatele.

II RAIELUBA
2.1 Raieluba on raie seaduslikkust tõestav dokument, kus on ära näidatud raiumisele kuuluvate puude arv, liik, rinnasdiameeter (tüve läbimõõt 1,3 meetri kõrgusel juurekaelast), asukoht ja järeltööd.

2.2 Raieloa taotlemiseks esitatakse Haapsalu Linnavalitsusele (edaspidi linnavalitsus) kirjalik. Taotluses toodud andmete õigsuse eest vastutab taotleja. Taotluses tuleb  näidata järgmised andmed:
2.2.1 likvideeritava(te) puu(de) asukoht (skeem);
2.2.2 põhjendus puu(de) likvideerimiseks;
2.2.3 likvideeritava(te) puu(de) nimetus(ed) ja kogus;
2.2.4 andmed taotleja kohta (nimi, aadress, isikukood, juriidilise isiku puhul registreerimiskood, esindaja volitus, kontakttelefon);
2.2.5 omandisuhe puu(de) kasvukoha maatükiga.

2.3 Linnavalitsus:
2.3.1 vaatab taotluse läbi ja otsustab raieloa andmise 10 (kümne) tööpäeva jooksul;
2.3.2 kontrollib taotluses esitatud andmete õigsust, vajadusel nõuab taotlejalt täiendavalt dokumente ja selgitusi ning registreerib taotluse;
2.3.3 arvutab taastamistasu suuruse või sõlmib haljastuse taastamise lepingu;
2.3.4 määrab raieloa kehtivuse, kuid mitte üle 3 (kolme) kuu loa väljastamisest;
2.3.5 vormistab raieloa kahes eksemplaris, millest üks eksemplar väljastatakse taotlejale ja teine eksemplar jääb loa väljastajale;
2.3.6 märgistab likvideeritava(d) puu(d) looduses.

2.4 Tormimurru likvideerimisloa võib taotleda peale tormikahjustuse likvideerimist, kui on takistatud liiklus või tormimurd kujutab endast ohtu inimestele ja varale.

2.5 Raietööde tehniliselt õige teostamise ja raiekoha tähtajaks puhastamise eest vastutab raieloa saaja. Nimetatud nõuete mittetäitmisel kohaldatakse vastutust karistusseadustiku alusel väärteomenetluse seadustikus sätestatud korras.

2.6 Raieloa saaja on kohustatud kaitsma kolmandatele isikutele kuuluvaid ehitisi ja tehnovõrke. Tekitatud kahju kuulub hüvitamisele vastavalt kehtivale seadusele.

2.7 Kinnistu omanikul on õigus talle kuuluval kinnistul tasuta likvideerida need puud, mis on lubatud likvideerida kehtestatud korras kinnitatud ehitusprojekti kohaselt.

2.8 Raieluba säilitatakse 2 (kaks) aastat.

2.9 Omavoliliselt puu (v.a. viljapuu) raiumine on keelatud ja tekitatud kahju hüvitatakse vastavalt Eesti Vabariigi Valitsuse 08. juuni 1999. aasta määrusele nr 186 “Metsaõigusnormide rikkumisega keskkonnale tekitatud kahju arvutamise määrad” (RT I 1999,52, 570) järgi.

III HALJASTUSE LIKVIDEERIMISLUBA
3.1 Haljastuse likvideerimisloa avaliku kasutusega maa-alal taotlemiseks esitab loa taotleja linnavalitsusele kirjaliku taotluse, kus on näidatud järgmised andmed:
3.1.1 likvideeritava põõsa, muru, lillepeenra asukoht ja põhjendus selle likvideerimiseks;
3.1.2 andmed taotleja kohta (nimi, aadress, isikukood (juriidilise isiku puhul registreerimiskood, kontakttelefon).

3.2 Linnavalitsus:
3.2.1 vaatab taotluse läbi ja teeb otsuse haljastuse likvideerimise suhtes 10 (kümne) tööpäeva jooksul;
3.2.2 märgistab likvideeritava põõsa looduses;
3.2.3 arvutab taastamistasu suuruse või sõlmib haljastuse taastamise lepingu;
3.2.4 määrab haljastuse likvideerimisloa kehtivuse, kuid mitte üle 3 (kolme) kuu loa väljastamisest;
3.2.5 vormistab haljastuse likvideerimisloa kahes eksemplaris, millest üks eksemplar väljastatakse taotlejale, teine jääb loa väljastajale.

3.3 Likvideerimiskoha tähtajaks korrastamise eest vastutab haljastuse likvideerimisloa saaja.

3.4 Omavoliline põõsa, muru, lillepeenra likvideerimine on keelatud Haapsalu linna üldkasutataval maa-alal.

IV HALJASTUSE TAASTAMISTASU MAKSMINE, TAASTAMISTASU ARVUTAMINE JA MÄÄRAD
4.1 Haljastuse taastamistasu (edaspidi taastamistasu)on summa, mis on vajalik haljastuse likvideerimisloa või raieloa alusel kahjustatud haljastuselementide taastamiseks.

4.2	Haljastuse taastamise maksumuse arvutab linnavalitsus välja enne raieloa või haljastuse likvideerimisloa vormistamist aluseks võttes käesoleva korraga kehtestatud taastamistasumäärasid ja teeb taastamistasuna sissenõutava summa suuruse haljastuse likvideerimisloa või raieloa taotlejale kirjalikult teatavaks.

4.3	Taastamistasu maksjaks on haljastuselementide likvideerimise taotleja, kes on saanud raie- või haljastuse likvideerimisloa.
4.4	Taastamistasu makstakse Haapsalu Linnavalitsuse pangakontole  hiljemalt raieloa või haljastuse likvideerimisloa väljaandmise päeval.

4.5	Taastamistasu maksmist ei nõuta, kui likvideeritavad puud on:
4.5.1	murdumisohtlikud, metsakuivad või tugevasti haigestunud;
4.5.2	edasiseks arenguks ebasobivasse kohta kasvanud ja kahjustavad olemasolevaid ehituskonstruktsioone (puu kaugus hoone välisseinast on vähem kui 5 meetrit, põõsa kaugus hoone välisseinast on vähem kui 1,5 meetrit);
4.5.3	suuremate puude alla jäävad noored kiratsevad puud.

4.6 Otsuse puu kasvukoha sobivuse ja tervisliku seisundi kohta langetab linnavalitsuse spetsialist.

4.7 Taastamistasuna linnale laekunud raha kasutatakse uue  haljastuse rajamiseks linnas.

4.8 Haljastuse likvideerimise korral raie- või haljastuse likvideerimisloata tuleb likvideerijal taastamistasu maksta taastamistasu kolmekordses määras.

4.9 Taastamistasumääradeks on:
4.9.1 alla 8 cm rinnasdiameetriga istutatud puude puhul, nende ostmiseks, istutamiseks ja hooldustöödeks tehtud kulutuste summa;

4.9.2 elujõuline üks puu, rinnasdiameetriga 8cm või rohkem:
4.9.2.1 okaspuud kõik liigid (v.a harilik kuusk) ja dendroloogilist väärtust omavad lehtpuud – 1500 krooni,
4.9.22 kõik väärtuslikud lehtpuud (tamm, pärn, hobukastan, kask, vaher) ja harilik kuusk – 800 krooni;
4.9.2.3 tavalised lehtpuud – 300 krooni.

4.9.3 dekoratiivokaspõõsad – 300 krooni,
4.9.4 dekoratiivlehtpõõsad – 100 krooni.
4.9.5 lillepeenrad – 70 kr/m2.
4.9.6 hooldatav muru – 45 kr/m2.
4.9.7 leht- ja okaspuuhekk – 70 kr/m2.

IV VAIDLUSTE LAHENDAMINE
Raieloa ja haljastuse likvideerimisloa, väljastamisega tekkivad vaidlused lahendab Haapsalu Linnavalitsus.

V VASTUTUS
Käesoleva korra mittetäitmisel kohaldatakse vastutust karistusseadustiku alusel väärteomenetluse seadustikus sätestatud korras.

LISA nr 1
Haljastuse likvideerimise kord Haapsalu linnas

Haapsalu Linnavalitsus
RAIELUBA

Nr…………..

Haapsalus, …… ……. 200....

Taotleja

Füüsiline isik					Isikukood……………......
Juriidiline isik					Registrikood……………..
						Esindaja……………….....
Taotleja aadress……………………........

Avalduse kuupäev………….200....		Käsitletava ala pindala……….. m2

Lubatakse raiuda järgmis(t)el aadressi(de)l:…………………………………………

PUULIIK	DIAMEETER (cm)	ARV	

 	 	 	

 	 	 	
Kokku								………………...................

Raiekoha puhastamise viis			…………….

Raieliik					…………….

Raieloa kehtivus				….…… 200....

Muud tingimused				……………..

Raieloa väljastas						Raieloa võttis vastu
				Pitser

....................................……					…………………....

			Raieloa kooskõlastas………………………

LISA nr 2
Haljastuse likvideerimise kord Haapsalu linnas

Haapsalu Linnavalitsus

LIKVIDEERIMISLUBA

Nr…………..

Haapsalus,………….200....

Taotleja

Füüsiline isik					Isikukood………………..
Juriidiline isik					Registrikood……………..
						Esindaja.....………………

Taotleja aadress……………………..

Avalduse kuupäev………….200....		Käsitletava ala pindala………..m2

Lubatakse likvideerida järgmis(t)el aadressi(de)l:……………………………………

Likvideeritava haljastuse element	Kogus	
Okaspõõsad (tk)	 	
Lehtpõõsad (tk)	 	
Lillepeenrad (m2)	 	
Muru (m2)	 	
Hekk (m2)	 	
 	 	
Kokku						………………..........................

Likvideerimiskoha puhastamise viis				...........................

Likvideerimise liik						...........................

Likvideerimisloa kehtivus					...........................200....

Muud tingimused						............................

Likvideerimisloa väljastas				Likvideerimisloa võttis vastu
				Pitser

……………………					………………………….

		Likvideerimisloa kooskõlastas	..........……………………